अल्ताफ की मौत पर पाकिस्तान के कब्जे वाले कश्मीर में यूनाइटेड जिहाद काउंसिल ने जश्न मनाया क्योंकि उसके दफ्तर में हिट लिस्ट वाले बोर्ड पर सबसे बड़ी तस्वीर अल्ताफ की ही लगी थी। अल्ताफ कश्मीर पुलिस में वन मैन आर्मी कहा जाता था, एक ऐसा बंदा जिसने अपने दम पर घाटी से हिजबुल मुजाहदीन का लगभग सफाया कर दिया था। अल्ताफ की नियुक्ति कांस्टेबल के रूप में हुई थी और आतंक के साथ ही हवाला मामलों में उनकी पकड़ को देखते हुए उन्हें कई प्रमोशन मिले और वो स्पेशल सेल के इंस्पेक्टर के रूप में काम कर रहे थे। एक ऐसा इंस्पेक्टर जिसे विभाग की तरफ से गाड़ी, आवास और अलग दफ्तर मिला हुआ था। एक ऐसा इंस्पेक्टर जिसके पास प्रशिक्षण के लिए आईपीएस जाते थे और एनआईए के लोग जाते थे।